  Майя Бывальцева 4-тӥ шуркынмонэ Шарканын выльдэм бере «Родник» стадионэз сӥё-дано усьтӥзы. Со сярысь ёрослэн тӧроез Василий Муклин «ВКонтакте» мерлыко вотэсысь бамаз ивортӥз. Объектын кема возьмам тупатъян ужъёсты «Комплексное развитие сельских территорий» кун программаез улсын ортчытыны луиз. Лэсьтӥськисьёс стандартъёслы тупась туала спорт объект кылдытыны быгатӥзы Василий Муклин, Шаркан ёрослэн тӧроезСтадионэз усьтэм бере вань мылкыд карисьёс понна скандинав амалэн ветлонъя мастер-класс ортчытӥзы. Со сяна, капчи атлетикая эстафета но выль бусыын футболэн шудонъя эшлыко пумиськон радъязы. Спортэз гажасьёс понна стадион котькуд нунал 7 часысен 21 часозь усьтэмын луоз. Ватсалом, гурт интывылъёсты азинтыны Удмуртия туэ 1 миллиард манет басьтӥз. 2020-2021-тӥ аръёсы кун программа чотын элькунысь 80 пала гуртъёсын но черкогуртъёсын улон-вылонэз умоятыны чакламын. Тодэ вайытом, Удмуртиын нырысьсэ следж-хоккеен шудонъя Россилэн чемпионатэз ортчоз. Тегъёс: Спорт Шаркан Удмуртия тупатъянужъёс стадион  